मंगल ग्रह
भारतीय अंतरिक्ष अनुसंधान संगठन (इसरो) के अध्यक्ष जी. माधवन नायर ने कहा है कि भारत २०१३ तक मंगल के लिए एक अभियान शुरू करेगा। इसरो ने मंगल पर अंतरिक्ष यान भेजने के लिए तैयारी शुरू कर दी है। इस यान को लाल ग्रह के वातावरण के अध्ययन के लिए मंगल की कक्षा में ध्रुवीय उपग्रह प्रक्षेपण यान (पीएसएलवी) की सहायता से भेजा जाएगा। मंगल परिक्रमा यान ग्रह के चारों ओर ५०० x ८०,००० कि॰मी॰ की कक्षा में रखा जाएगा और करीबन २५ किलो के वैज्ञानिक पेलोड को ले जाने का एक प्रावधान होगा।
मानव अंतरिक्ष उड़ान केंद्र
मानव अंतरिक्ष उड़ान केंद्र (एचएसएफसी) भारतीय अंतरिक्ष अनुसंधान संगठन (इसरो) के तहत भारतीय मानव अंतरिक्ष उड़ान कार्यक्रम के समन्वय के लिए एक निकाय है। एजेंसी गगनयान परियोजना के कार्यान्वयन के लिए जिम्मेदार होगी। पहली चालक दल की उड़ान की योजना 2023 के लिए स्वदेशी जीएसएलवी-III रॉकेट पर बनाई गई है